ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660049796
ขอความอนุเคราะห์พิจารณายกเว้นการเรียกเก็บเงินค่าผ่านทางของพื้นที่ถนนส่วนบุคคล บริเวณ ถนนภายในซอยวัดพรหมรังษีที่จะไปยังหมู่บ้านพฤกษา หมู่บ้านบูรพา 16 หมู่บ้านบูรพา 7 โดยสามารถไปยังซอยวัดเวฬุวนาราม 15 ถนนวัดเวฬุวนาราม และเป็นซอยย่อยของถนนสรงประภา  แขวงดอนเมือง เขตดอนเมือง กรุงเทพมหานคร เนื่องจากผู้ร้องทราบมาว่า บริเวณดังกล่าวเป็นพื้นที่ถนนส่วนบุคคล เมื่อประมาณ 10 ปีที่ผ่านมาประชาชนสามารถเข้า-ออกได้ โดยไม่เรียกเก็บเงินค่าผ่านทาง แต่เมื่อมีเจ้าของพื้นที่ถนนส่วนบุคคลเจ้าใหม่ (ไม่ทราบรายละเอียดที่ชัดเจน) เข้ามา กลับมีการตั้งไม้กั้นและเรียกเก็บเงินค่าผ่านทาง รถยนต์ ค่าบริการ 10 บาท (สิบบาทถ้วน) รถจักรยานยนต์ ค่าบริการ 2 บาท เรียกเก็บค่าบริการ ในช่วงเวลา 05.00-22.00 น . เป็นประจำทุกวัน ซึ่งผู้ร้องเห็นว่าการเรียกเก็บเงินค่าผ่านทางในลักษณะดังกล่าวส่งผลให้ผู้ร้องและประชาชนได้รับความเดือดร้อน เพราะจะต้องเข้า-ออกบ่อยครั้ง และหากประชาชนเกิดการเจ็บป่วยจะต้องใช้ทางอื่นในการเข้า-ออก ประสบปัญหามาประมาณ 1 ปี เบื้องต้นผู้ร้องได้ติดต่อแจ้งเรื่องไปยังสำนักงานเขตดอนเมืองแล้ว จึงประสงค์ให้หน่วยงานที่เกี่ยวข้อง เข้าไปช่วยเหลือ และพิจารณายกเว้นการเรียกเก็บเงินค่าผ่านทางบริเวณดังกล่าว เพื่ออำนวยความสะดวกและบรรเทาความเดือดร้อนให้แก่ประชาชนผู้ใช้เส้นทางในการสัญจรต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata